 ZAJEDNICA ŠPORTSKIH UDRUGA I SAVEZA

 ZAGREBAČKE ŽUPANIJE

**PROGRAM RADA I FINANCIJSKI PLAN**

Zajednice športskih udruga i saveza Zagrebačke županije

za 2023. godinu

###### **PROGRAM RADA**

 Zajednica športskih udruga i saveza Zagrebačke županije, izrađuje Prijedlog Programa javnih potreba u sportu Zagrebačke županije, koji putem Upravnog odjela za kulturu, sport, tehničku kulturu i civilno društvo program upućuje Županu Zagrebačke županije i Skupštini Zagrebačke županije na usvajanje.

Sredstva proračuna namijenjena financiranju javnih potreba u sportu Zagrebačke županije izdvajaju se, temeljem članka 76. stavak 5., Zakona o sportu, na račun Zajednice sportskih udruga i saveza Zagrebačke županije koja skrbi o ostvarenju programa, a o čemu podnosi Zakonom propisana izvješća Zagrebačkoj županiji.

Ustavom Republike Hrvatske utvrđena je obveza države da potiče i skrbi o sportu. Zagrebačka županija sredstvima iz godišnjeg proračuna sufinancira sportsku djelatnost. Programom javnih potreba u sportu Zagrebačka županija iskazuje svoje opredjeljenje u ovoj djelatnosti što je sukladno članku 76. Zakona o sportu („Narodne novine“, broj 71/06, 150/08, 124/10, 124711, 86/12, 94/13, 85/15, 98/19, 47/20, 77/20).

Javne potrebe u sportu za koje se sredstva osiguravaju iz proračuna jedinica lokalne i područne (regionalne) samouprave su programi, odnosno aktivnosti, poslovi i djelatnosti od značaja za Zagrebačku županiju:

* poticanje i promicanje sporta
* provođenje sportskih aktivnosti djece, mladeži i studenata
* djelovanje sportskih udruga, sportskih zajednica i saveza
* sportska priprema, domaća i međunarodna natjecanja te opća i posebna zdravstvena zaštita sportaša
* zapošljavanje osoba za obavljanje stručnih poslova u sportu
* sportsko-rekreacijske aktivnosti građana
* sportske aktivnosti osoba s teškoćama u razvoju i osoba s invaliditetom
* planiranje, izgradnja, održavanje i korištenje sportskih građevina značajnih za jedinicu lokalne i područne (regionalne) samouprave
* provođenje i financiranje znanstvenih i razvojnih projekata elaborata i studija u funkciji razvoja sporta

 Sport pridonosi zdravom životu građana, odgoju i obrazovanju i gospodarskom promicanju društva, činitelj je humanih odnosa među ljudima, što su uz promidžbu kroz sportske priredbe i rezultate, osnovni motivi za svaku modernu sredinu da ulaže u sport.

 Sportske djelatnosti su Zakonom o sportu od posebnog interesa za Republiku Hrvatsku, one su civilizacijsko dostignuće utemeljeno na ljudskim potrebama i sposobnostima, etičkim i moralnim načelima te znanstvenim spoznajama.

**II. ČLANICE ZAJEDNICE SPORTSKIH UDRUGA I SAVEZA ZAGREBAČKE ŽUPANIJE SU:**

- zajednice sportskih udruga gradova i općina

- županijski (granski) sportski savezi

- druge sportske udruge čija je djelatnost od značenja i interesa za sport u županiji

**III. PROGAMSKI CILJEVI**

**Osnovni ciljevi** Programa javnih potreba u sportu Zagrebačke županije koji se financira sredstvima županijskog Proračuna su:

* ulaganje u razvoj mladih vrsnih sportaša radi stvaranja široke kvalitetne osnove kao uvjeta daljnjega napretka i očuvanja dostignute razine kvalitete sporta Zagrebačke županije
* **očuvanje postojeće sportske kvalitete** koja potiče razvoj sporta i doprinosi ugledu Zagrebačke županije
* poticanje uključivanja u sport što većeg broja građana, osobito djece i mladeži.

# IV. OSNOVE PROGRAMSKIH KRITERIJA

Izrada kriterija, odnosno kategorizacija sportova provodi se radi kvalitetnijeg praćenja onih sportova i klubova koji svojim rezultatima, masovnošću, popularnošću i organiziranošću to zaslužuju. Razvijeniji, kvalitetniji i popularniji sportovi zadovoljit će više kriterija od onih drugih i jasno je da će ocjenjivanje sportova primjenom nekoliko kriterija doći do nekoliko kvalitativnih skupina što je osnova za daljnje programiranje i planiranje.

Sportovi koji zadovoljavaju osnovni preduvjet, članstvo u Općem savezu međunarodnih sportskih federacija (SportAccord) ili su njihove međunarodne federacije priznate od Međunarodnog olimpijskog odbora (IOC), rangiraju se ocjenjivanjem kroz deset kriterija okupljenih u tri kriterijske grupe.

Programsko planiranje radi se po klupskim selekcijama. Kategoriziranje selekcija provedeno je na temelju statusa sporta te broja kategoriziranih sportaša koji selekcije okuplja. Za kvalitetnije praćenje sportskog kluba u programu javnih potreba uz vrhunski rezultat, bitan će utjecaj imati obavezno postojanje svih dobnih kategorija unutar kluba, a koje su definirane pravilima međunarodne i nacionalne federacije sporta.

Pri programskom planiranju treba voditi računa da klubovi ili selekcije prema trenutačnoj kvaliteti prelaze u viši ili niži razred, te treba ostaviti prostora za eventualne korekcije.

Konačni rezultat primjene kriterija je kvalitetnije praćenje sportskih klubova prema kriteriju organiziranosti rada s mlađim uzrasnim skupinama, značajnije prepoznavanje i praćenje onih sportskih selekcija koji ostvaruju dobar sportski rezultat te davanje naglaska na profesionalni stručni rad u selekcijama koje udovoljavaju spomenutim kriterijima.

Samo vrh županijske sportske kvalitete može sudjelovati u ovako koncipiranom programu javnih potreba i postavljenim programskim kriterijima s obzirom da su sredstva ograničena.

##### V. PROGRAMI OD POSEBNOG ZNAČAJA ZA SPORT ZAGREBAČKE ŽUPANIJE

**1. Organizacija velikih sportskih priredbi**

Zajednica športskih udruga i saveza Zagrebačke županije predlaže priredbe po gradovima i općinama Zagrebačke županije koje svojom tradicijom ili značajem zaslužuju praćenje kroz ovaj program. Sredstva će se planirati za osnovne organizacijske troškove i korištenje sportskih objekata. Gradske i općinske zajednice sportskih udruga, granski savezi svojim prijedlozima argumentirale su ulazak priredaba u ovaj program.

**2. Manifestacije od posebnog značaja za Zagrebačku županiju**

Program podržava velike međunarodne priredbe (nastupi sportaša iz više zemalja – jači međunarodni status) i iz kalendara međunarodnih sportskih federacija.

**3. Nagrade za sportske rezultate**

Posebna pozornost poklanja se tradicionalnoj priredbi proglašenja najboljih sportaša Zagrebačke županije. Za vrhunske sportske rezultate nagrađuju se najbolje ekipe, momčadi, sportašice, sportaši, treneri i djelatnici. Svi oni koji su najuspješnije predstavljali sport Zagrebačke županije.

**4. Stipendije sportaša**

Vrhunskim sportašima u pojedinačnim sportovima osiguravaju se sportske stipendije temeljem Pravilnika o kategorizaciji sportaša i u okvirima odluka Hrvatskog olimpijskog odbora, sukladno odlukama Zajednice športskih udruga i saveza Zagrebačke županije i raspoloživim sredstvima proračuna.

**5. Skrb o perspektivnim sportašima**

Program podržava desetak perspektivnih sportaša za koje se ocijeni da u tekućem olimpijskom ciklusu imaju izglede za vrhunske sportske rezultate. Program predviđa angažman vrsnih domaćih trenera, ako se ocijeni da to određenom sportu može donijeti kvalitativni pomak u radu s najperspektivnijim sportašima. Određeni broj kvalitetnih i perspektivnih sportaša u pojedinačnim i momčadskim sportovima podržava se programom, pod kojima, u načelu, podrazumijevamo klupske pogone kojima su riješeni objekti i stručni rad i u kojima postoji dokazani kontinuitet u postizanju vrhunskih rezultata.

**6. Program školovanja i usavršavanja stručnih kadrova za potrebe sporta**

Program se provodi u skladu s potrebama gradskih i općinskih zajednica i sportskih saveza koji predlažu sudionike za savjetovanja, seminare, tečajeve i dr. Školovanje za zvanje višeg sportskog trenera provodi se po programu usklađenim sa Kineziološkim fakultetom Sveučilišta u Zagrebu, a zvanja trenera stječu se putem tečaja sa obrazovnim centrom Hrvatske olimpijske akademije pri Hrvatskom olimpijskom odboru, odnosno Zakonom nadležnih institucija.

**7. Međunarodna natjecanja**

Poštujući osobit interes javnosti, i to ne samo sportske za ovu programsku namjenu, putem kriterija sredstva se raspodjeljuju na:

a) službena europska klupska natjecanja,

b) međunarodna natjecanja selekcija i pojedinaca u pojedinačnim sportovima, u kojima se sufinanciraju nastupi pojedinaca i selekcija iz prve tri kategorije, iznimno i četvrte, te perspektivni sportaši. Prioritet se daje vodećim sportskim klubovima od posebnog interesa za Zagrebačku županiju.

**8. Djelovanje županijskih sportskih saveza**

Županijski sportski savezi opslužuju programe pod svojom nadležnošću i unutar djelokruga koji im propisuje članak 46. Zakona o sportu. To znači da županijski sportski savezi potiču i promiču svoj sport, usklađuju djelatnosti učlanjenih udruga, organiziraju i provode sustav natjecanja, skrbe o stručnom radu i provode ostale operativne zadaće u skladu sa zakonom i pravilima nacionalnog sportskog saveza.

**9. Izrada monografije ZŠU i SZŽ**

Povodom dvadeset pete godišnjice osnivanja Zajednice športskih udruga i saveza Zagrebačke županije pristupilo se izradi monografije. Tijekom 2020. godine odabran je tim stručnjaka koji će prikupiti potrebnu dokumentaciju i građu za monografije, tijekom 2021. i 2022. godine obrađivana je prikupljena građa te je napravljena priprema za tisak. U 2023. godini planira se otisnuti monografija.

**10. Dodatni programi – revalorizacija programa**

Ukoliko se tijekom godine utvrdi da planirana sredstva za realizaciju pojedinih programa nisu dovoljna, ovisno o značaju i vrijednosti programa, ostavlja se mogućnost revalorizacije.

**11.** **Funkcioniranje Zajednice sportskih udruga i saveza Zagrebačke županije**

Sukladno značaju poslova, zadaća i funkcija koje su zakonom stavljene u djelokrug Županijske zajednice sportskih udruga i saveza osigurava se ukupno njegovo djelovanje. Osobito je to značajno u svezi uloge Županijske zajednice sportskih udruga i saveza u objedinjavanju programa granskih sportskih saveza, gradskih zajednica sportskih udruga u predstavljanju programa Županijskog sporta prema županijskim tijelima, te skrbi za provedbu programa. Prijedlogom provedene Revizije Zagrebačke županije predloženo je zaposlenje još jednog administrativnog tajnika pošto obujam posla iziskuje više zaposlenih osoba a trenutno je zaposlena jedna osoba.

**12. Sportske igre mladih**

Jedan od najvećih sportskih događaja u Republici Hrvatskoj. Provodi se u cijeloj Zagrebačkoj županiji i Republici Hrvatskoj. Od značaja za Zagrebačku županiju, jer sudjeluju školarci sa područja cijele Zagrebačke županije i promoviraju Zagrebačku županiju.

**13. Vrhunski sport Zagrebačke županije.**

Zajednica ŠU i SZŽ skrbi i za vrhunski sport Zagrebačke županije, pa su predviđena sredstva u 2023. godini za vrhunske sportaše koji postižu odlične rezultate i promoviraju Zagrebačku županiju. Do sada je uvriježena praksa bila da sportaši koji ostvare vrhunski rezultat zbog boljih uvjeta napuštaju klubove Zagrebačke županije i odlaze u druge sredine. Ovim sredstvima pokušala bi se prekinuti ova praksa i nastojalo bi se zadržati vrhunske sportaše u Zagrebačkoj županiji.

Sukladno značaju poslova, zadaća i funkcija koje su zakonom stavljene u djelokrug Županijske zajednice sportskih udruga i saveza osigurava se ukupno njegovo djelovanje. Osobito je to značajno u svezi uloge Županijske zajednice sportskih udruga i saveza u objedinjavanju programa granskih sportskih saveza, gradskih zajednica sportskih udruga u predstavljanju programa Županijskog sporta prema županijskim tijelima, te skrbi za provedbu programa. Prijedlogom provedene Revizije Zagrebačke županije predloženo je zaposlenje još jednog administrativnog tajnika pošto obujam posla iziskuje više zaposlenih osoba, a trenutno je zaposlena jedna osoba.

Zajednica športskih udruga i saveza Zagrebačke županije i dalje će aktivno surađivati s djelatnicima Upravnog odjela za kulturu, sport, tehničku kulturu i civilno društvo Zagrebačke županije kako bi se što kvalitetnije ostvarili ciljevi razvoja sporta na području Županije, kojih je Zajednica ŠUiSZ glavni nositelj. Na temelju Pravilnika o kriterijima za vrednovanje i odabir programa javnih potreba u sportu Zagrebačke županije i ostale potrebne dokumentacije potrebne za prijavu, proveden je javni poziv za predlaganje programa javnih potreba u sportu Zagrebačke županije za 2023. godinu.

U 2022. godini ZŠU I SZŽ je u svoje članstvo primila tri nova granska saveza (Sportska rekreacija Zagrebačke županije, Streličarski savez Zagrebačke županije i Boćarski savez Zagrebačke županije). Također su u članstvo ZŠU I SZŽ primljene dvije općinske zajednice (Općina Luka i Općina Krašić). Slijedom navedenog, nastala je potreba za povećanjem financijskih sredstava za Program javnih potreba u sportu Zagrebačke županije za 2023. godinu da bi se osigurala sredstva novim članicama za redovno funkcioniranje.

Zajednica ŠU i SZŽ isto tako skrbi i za vrhunski sport Zagrebačke županije, pa su predviđena sredstva u 2023. godini i za vrhunske sportaše koji postižu odlične rezultate i promoviraju Zagrebačku županiju u domovini i diljem svijeta. Do sada je uvriježena praksa bila da sportaši koji ostvare vrhunski rezultat zbog boljih uvjeta napuštaju klubove Zagrebačke županije i odlaze u druge sredine. Planiranim sredstvima pokušala bi se prekinuti ova praksa, te bi se nastojalo zadržati vrhunske sportaše u Zagrebačkoj županiji.

**FINANCIJSKI PLAN**

Zajednica športskih udruga i saveza Zagrebačke županije financira se sredstvima iz Proračuna Zagrebačke županije.

U 2023. godini planiraju se sredstva u sljedećim iznosima:

|  |  |  |
| --- | --- | --- |
| 1. | Organizacija velikih sportskih priredbi | 98.214,88 |
| 2. | Manifestacije od posebnog značaja za Zagrebačku županiju | 13.272,28 |
| 3. | Nagrade za sportske rezultate (proglašenje najboljih sportaša) | 13.272,28 |
| 4. | Stipendije sportaša          | 92.905,97 |
| 5. | Skrb o perspektivnim sportašima | 14.334,06 |
| 6. | Program školovanja i usavršavanja stručnih kadrova za potrebe sporta | 13.272,28 |
| 7. | Međunarodna natjecanja             | 15.926,74 |
| 8. | Djelovanje županijskih sportskih saveza (granski savezi) | 462.140,82 |
| 8.1. | Nogometni savez Zagrebačke županije | 135.377,26 |
| 8.2. | Rukometni savez Zagrebačke županije | 63.043,33 |
| 8.3. | Košarkaški savez Zagrebačke županije | 61.052,49 |
| 8.4. | Karate savez Zagrebačke županije | 35.304,27 |
| 8.5. | Teniski savez Zagrebačke županije | 17.253,97 |
| 8.6. | Stolnoteniski savez Zagrebačke županije | 17.253,97 |
| 8.7. | Taekwondo savez Zagrebačke županije | 17.917,58 |
| 8.8. | Kuglački savez Zagrebačke županije | 17.253,97 |
| 8.9. | Šahovski savez Zagrebačke županije | 15.926,74 |
| 8.10. | Odbojkaški savez Zagrebačke županije | 17.253,97 |
| 8.11. | Motociklistička zajednica Zagrebačke županije | 9.290,60 |
| 8.12. | Skijaški savez Zagrebačke županije | 9.290,60 |
| 8.13. | Športsko ribolovni savez Zagrebačke županije | 9.290,60 |
| 8.14. | Judo savez Zagrebačke županije | 9.954,21 |
| 8.15. | Streljački savez Zagrebačke županije | 9.954,21 |
| 8.16. | Hrvački savez Zagrebačke županije | 7.963,37 |
| 8.17. | Savez sportske rekreacije | 6.636,14 |
| 8.18. | Automobilistička zajednica Zagrebačke županije | 3.981,68 |
| 8.19. | Pikado savez Zagrebačke županije | 3.981,68 |
| 9. | Izrada monografije ZŠU i SZŽ | 10.617,82 |
| 10. | Dodatni program (revalorizacija programa) | 62.379,72 |
| 11. | Funkcioniranje Zajednice športskih udruga i saveza Zagrebačke županije       | 61.052,46 |
| 12. | Sportske igre mladih | 3.981,68 |
| 13. | Vrhunski sport Zagrebačke županije | 74.324,00 |
|  | **U K U P N O** | **935.695,00 eura** |

Glavni tajnik Zajednice ŠUiSZŽ Predsjednik Zajednice ŠUiSZŽ

Mario Makarun Vladimir Bregović, ing. građ.